Ungêlipun gêndhing Wèsminsêtêr punika manawi sampun dumugi G.M IV sadaya ungêlipun pradôngga kèndêl (sirêp), ingkang mungêl namung kantun kêtêking kêndhang, ungêlipun: têk, têk, kaping 12 miturut pin, satêlasipun kêtêk kaping 12 lajêng dipun sambêt ungêlipun wilahan gêndèr barung mawi tabuh satunggal, ingkang kacêpêng tangan têngên, ungêlipun miturut ôngka nut, dumugi N V lajêng kêtêkan kêndhang kaping 4 sambêt wilahan gêndèr barung malih, makatên salajêngipun. Sasampunipun nuthuk wilahan gêndèr, miturut nut ôngka 2675 lajêng nuthuk wilahan gêndèr barung ingkang swara agêng: laras barang, katabuh tangan kiwa, laras gangsal, katabuh tangan têngên, dipun sarêng: amimba swaranipun jam, manawi prasakawananipun sampun mungêl kaping sakawan, lajêng kantun ungêlipun jam. Inggih punika ingkang kasêbut nut ôngka .1.1.1.1 N VII sasampunipun N VII gôngsa sadaya katabuh malih, dumugi G.N IV kèndêl, makatên salajêngipun.